《人日道中口占》
宋代·喻良能

初日轻烟溪上桥，远峰积雪未全消。
东君也是多情思，先遣青光到柳条。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。